**ELŐTERJESZTÉS**

Bátaapáti Község Képviselő - testületének 2020. augusztus 6-ai

rendes/rendkívüli testületi ülésére

|  |  |
| --- | --- |
| Tárgy: | Bátaapáti Község Önkormányzat 2020. évi költségvetéséről szóló 3/2020. (II. 19.) önkormányzati rendelet módosítása |
| Előterjesztő: | Krachun Szilárd polgármester |
| Előterjesztést készítette: | Füle Mária jegyzői megbízott |
| Előterjesztés száma: | 42. sz. |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Krachun Szilárd polgármester |

**Tisztelt Képviselő-testület!**

**Általános indokolás**

Bátaapáti Község Önkormányzat Képviselő-testülete a község 2020. évi költségvetését az 3/2020. (II.19.) rendeletével fogadta el. (Továbbiakban: Rendelet)

A jelenleg előterjesztett rendelet-módosítási javaslat a saját hatáskörben végrehajtott előirányzat-változások bejelentését, a Képviselő-testület által hozott határozatok Rendeleten történő átvezetését, valamint az egyéb indokkal szükséges módosítási javaslatot tartalmazza.

**Részletes indokolás**

**A rendelet 1. §-ához**

**a.)** **A** **saját hatáskörben végrehajtott előirányzat-módosításokat** az Államháztartásról szóló 2011. évi CXCV. Törvény 34. § (1)-(4) bekezdésében kapott felhatalmazás, valamint a Bátaapáti Község Önkormányzata 2020. évi költségvetésről szóló 3/2020. (II.19.) számú rendelete 12. § (1)-(2) bekezdésében foglalt szabályozás alapján terjesztjük elő. Hivatkozott szabályozások szerint a jóváhagyott bevételi, kiadási előirányzatok között saját hatáskörben az év közben engedélyezett, célhoz kötött támogatásértékű bevételek, átvett pénzeszközök, a központi költségvetésben tervezett kiadások önkormányzati és intézményi költségvetések közötti átcsoportosításra van lehetőség. Ezek költségvetési rendeleten történő átvezetése utólag történik.

Ezen a jogcímeken 35 760 253 Ft összegű előirányzat-csökkentésre került sor, melynek tételei részletesen az alábbiak:

* Önkormányzatok működési támogatása - 33 067 600 Ft

 ebből: Önkormányzati hivatal működésének támogatása - 33 067 600 Ft

* Szociális gyermekjóléti és gyermekétkeztetés támogatása - 343 574 Ft
* Gépjárműadó bevétel - 1 000 000 Ft

* Pénzmaradvány - 1 349 079 Ft
* Tartalék - 35 760 253 Ft

Az Önkormányzati hivatal működésének támogatása előirányzat év elején a Magyar Államkincstár által közölt előirányzatok alapján betervezésre került. Ez a megszűnt Bátaapáti Közös Önkormányzati Hivatal működési támogatása, melyet a Hivatal megszüntetése miatt ki kell vezetni az előirányzatok közül.

A Szociális gyermekjóléti és gyermekétkeztetés támogatása előirányzat csökkentésére azért került sor, mert a májusi normatíva felmérés alapján, a veszélyhelyzet miatt az étkeztetési adagok száma csökkentésre került, így a gyermekétkeztetésre jutó normatív támogatás összegét is csökkenteni kellett.

Magyarország 2020. évi központi költségvetésének a veszélyhelyzettel összefüggő eltérő szabályairól szóló 92/2020. (IV.6.) Kormányrendelet 4 §-a rendelkezik az önkormányzatokat 2020. évben megillető gépjárműadóról. Ezen rendelkezés szerint „4. § (1) A Kvtv. 37. §(1) bekezdés a) pontjában meghatározottaktól eltérően a gépjárműadóról szólótörvény alapján a belföldi gépjárművek után a települési önkormányzatot az általa 2020. évben beszedett gépjárműadónem illeti meg, az a XLVI. Járvány Elleni Védekezési Alap fejezet bevételét képezi.” A Kormányrendeletnek megfelelően az 1 000 000 Ft-os tervezett gépjárműadó bevételt kivezettük előirányzataink közül.

A pénzmaradvány a 2019. évi költségvetési beszámoló maradványkimutatása alapján került felülvizsgálatra.

**b.) A Képviselő-testület által hozott határozatok következtében szükséges módosítások:**

|  |  |  |
| --- | --- | --- |
| **Határozat száma, tárgya** | **Előirányzat-módosítás** | **Összeg** **Ft-ban.** |
| **31/2020/ (III.10.) határozat:** szabadságmegváltás kifizetéséről  | Személyi juttatások előirányzatának emelése | Tartalék előirányzatának csökkentése | 204 369 Ft |
| **76/2020. (VII.1.) határozat:** a béren kívüli juttatások keretösszegének megemeléséről | - személyi juttatások előirányzatának emelése- működésre átadott pénzeszköz előirányzatának emelése | Tartalék előirányzatának csökkentése | 900 000 Ft |
| **78/2020. (VII.1.) határozat:**a Bátaapáti I. kötetű könyv újra nyomtatásáról | Dologi kiadások előirányzatának emelése  | Tartalék előirányzatának csökkentése | 660 400 Ft |

A javasolt módosítások következtében az önkormányzat általános tartalékának összege 37 525 022 Ft-tal csökkent, így a tartalékkeret jelenleg 22 184 630 Ft.

**A rendelet 2. §-ához**

A rendelet mellékleteit tartalmazza.

**A rendelet 3. §-ához**

A hatályba léptető rendelkezéseket tartalmazza.

Kérem a Tisztelt Képviselő-testületet a rendelet-tervezet elfogadására.

Bátaapáti, 2020. július 27.

 Krachun Szilárd

 polgármester

**Hatásvizsgálat**

**Bátaapáti Község Önkormányzata 3/2020. (II.19.) önkormányzati rendeletének módosításához**

(A jogalkotásról szóló 2010. évi CXXX. törvény 17. § alapján)

|  |
| --- |
| **1. Társadalmi hatásai**A költségvetési rendelet alapján az állampolgárok átfogó képet kapnak az önkormányzat pénzügyi helyzetéről, az intézmények működéséről.  |

**2. Gazdasági hatásai**.

A költségvetési rendeletben meghatározott gazdasági hatáshoz képest a rendelet-tervezet változást nem tartalmaz.

**3. Költségvetési hatásai**

|  |
| --- |
| A rendelet-tervezetben egyrészt átvezetésre kerülnek azon központi források, amelyek konkrét kifizetéshez, feladathoz érkeznek. Ezek költségvetési hatása az, hogy a költségvetés bevételi és kiadási előirányzatait megemeli.Az egyéb kiadási és bevételi korrekciók döntő részben a költségvetési tartalék terhére, annak összege erejéig kerülnek engedélyezésre. Fentiek alapján a költségvetés egyensúlya továbbra is fennmarad. **4. Környezeti következményei**Nem releváns**5. Egészségi következményei**Nem releváns. |
| **6. Adminisztratív terheket befolyásoló hatásai**A költségvetési rendelet módosításának elfogadása a többletfeladatot igényel, azt azonban a hivatal apparátusa el tudja végezni.  |
| **7. A jogszabály megalkotásának szükségessége**Az államháztartásról szóló 2011. évi CXCV. törvény 34. § (1), (3)-(4) bekezdése a költségvetésről szóló rendelet módosítását írja elő. |

**8. A jogalkotás elmaradásának várható következményei**

Az államháztartásról szóló 2011. évi CXCV. törvény 34. § (1), (3)-(4) bekezdése a költségvetésről szóló rendelet módosítását írja elő, így annak elmaradásával jogszabálysértés valósulna meg.

|  |
| --- |
| **9. A jogszabály alkalmazásához szükséges személyi, szervezeti, tárgyi és pénzügyi feltételek**A rendelet módosításának végrehajtása a jelenlegi személyi, szervezetei és tárgyi feltételek mellett biztosítható. |

Bátaapáti, 2020. július 27.

 Dr. Puskásné Dr. Szeghy Petra sk.

 jegyző

**Bátaapáti Község Önkormányzatának**

**…/2020. (…) önkormányzati rendelete**

**Bátaapáti Község Önkormányzat 2020. évi költségvetéséről szóló 3/2020. (II. 19.) önkormányzati rendelet módosításáról**

Bátaapáti Község Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, a Magyarország helyi önkormányzatairól szóló 2011. évi CLXXXIX törvény 143. § (4) bekezdés b.) pontjában kapott felhatalmazása alapján a következőket rendeli el:

1. § Bátaapáti Község Önkormányzata Képviselő-testülete Bátaapáti Község Önkormányzata 2020. évi költségvetéséről szóló 3/2020. (II.19.) rendelet (a továbbiakban. Rendelet) 3. § (1) – (4) bekezdése helyébe az alábbi rendelkezés lép:

„ 3. § (1) Bátaapáti Község Önkormányzat Képviselő-testülete Bátaapáti Község 2020. évi költségvetésének előirányzatát az alábbi összegekben határozza meg az 1. melléklet szerint:

 a.) összes bevételét (bevételi főösszegét) 258.412.781.- Ft-ban

 b.) összes kiadását (kiadási főösszegét) 258.412.781.- Ft-ban

 c.) tárgyévi költségvetési bevételi előirányzatát 228.141.015.- Ft-ban

 d.) tárgyévi költségvetési kiadási előirányzatát 255.563.617.- Ft-ban

 e.) költségvetési hiányát 27.422.602.- Ft-ban

 ezen belül: ea.) működési hiányát 23.822.602.- Ft-ban

 eb.) felhalmozási hiányát 3.600.000.- Ft-ban

 f.) a költségvetési hiány belső finanszírozására

 szolgáló finanszírozási műveletek bevételét 30.271.766.- Ft-ban

 ezen belül: fa.) működési célú maradványát 26.671.766.- Ft-ban

 fb.) felhalmozási célú maradványát 3.600.000.- Ft-ban

 g.) A költségvetési hiány külső finanszírozására

 szolgáló finanszírozási műveletek bevételeit 0.- Ft-ban

 h.) Finanszírozási célú pénzügyi műveletek kiadásait 0.- Ft-ban

 ezen belül: ha.) működési célú kiadását 0.- Ft-ban

 hb.)felhalmozási célú kiadásait 0.- Ft-ban

állapítja meg.

(2) Bátaapáti Község Önkormányzata működési bevételeit és kiadásait a 2. melléklet szerint

 a.) tárgyévi költségvetési bevételek 128.813.715.- Ft-ban

1. tárgyévi költségvetési kiadások 152.636.317.- Ft-ban

c.) költségvetési hiányát 23.822.602.- Ft-ban

d.) a belső finanszírozására

 szolgáló előző évek költségvetési maradványát 26.671.766.- Ft-ban

e.) a finanszírozási műveletek kiadását 0.- Ft-ban

hagyja jóvá.

(3) Bátaapáti Község Önkormányzata felhalmozási bevételeit és kiadásait a 2. melléklet szerint

a.) tárgyévi költségvetési bevételek 99.327.300.- Ft-ban

1. tárgyévi költségvetési kiadások 102.927.300.- Ft-ban
2. költségvetési hiányát 3.600.000.- Ft-ban

d.) a belső finanszírozásra

 szolgáló előző évek költségvetési maradványát 3.600.000.- Ft-ban

e.) a belső finanszírozás egyéb finanszírozási bevételét 0 .- Ft-ban

f.) A költségvetési hiány külső finanszírozására

 szolgáló finanszírozási műveletek bevételeit 0.- Ft-ban

g.) Finanszírozási műveletek kiadásait 0.- Ft-ban

hagyja jóvá.

(4) Az Áht. 23. § (2) bekezdésében meghatározott előirányzat csoportokat, valamint a 6. § (2)-(3) bekezdésében foglalt kiemelt előirányzatokat az alábbi összegekben állapítja meg:

a.) működési bevételek

 aa.) önkormányzatok működési támogatása 37.817.907.- Ft

 ab.) működési célú tám. Áh-on belülről 77.643.914.- Ft

 ac.) közhatalmi bevételek 2.465.000.- Ft

 ad.) működési bevételek 10.886.894.- Ft

 ae.) működési célú átvett pénzeszközök 0.- Ft

b.) felhalmozási bevételek

 ba.) felhalmozási tám. Áh-on belülről 99.327.300.- Ft

 bb.) felhalmozási bevételek 0.- Ft

 bc.) felhalmozási célú átvett pénzeszközök 0.- Ft

c.) működési költségvetési kiadások 152.636.317.- Ft

ca.) személyi juttatások kiadásai 47.621.488.- Ft

 cb.) munkaadókat terhelő járulék, szociális hozzájárulási

 adó 8.352.589.- Ft

cc.) dologi kiadások 46.166.735.- Ft

cd.) ellátottak pénzbeli juttatásai 15.373.400.- Ft

ce.) egyéb működési célú kiadások 12.937.475.- Ft

d.)felhalmozási kiadások 102.927.300.- Ft

da.) beruházási kiadások összege 99.927.300.- Ft

 ebből: Eu támogatással megvalósuló beruházás 0.- Ft

db.) intézményi felújítások összege 0.- Ft

 ebből:EU-s forrásból finanszírozott támogatással

 megvalósuló projektek kiadásai 0.- Ft

dc.) egyéb felhalmozási célú kiadások összege 3.000.000.- Ft

e) tartalékok összege 22.184.630.- Ft

 ea.) Általános tartalék összege 9.200.575.- Ft

 eb.) Egyéb céltartalék 12.984.055.- Ft

 ec.) Pályázati tartalék 0.- Ft

 ed.) Környezetvédelmi alap 0.- Ft

f.) finanszírozási bevételek 30.271.766.- Ft

g.) finanszírozási kiadások 2.849.164.- Ft

2. § (1) A Rendelet 1.1., 1.2., 2., 4.,7., 12 melléklete helyébe jelen rendelet 1.1., 1.2., 2., 4.,7., 12 mellékletei lépnek.

3. § E rendelet kihirdetése napján lép hatályba.

Bátaapáti, 2020. augusztus....

 Krachun Szilárd Dr. Puskásné Dr. Szeghy Petra

 polgármester jegyző

Kihirdetési záradék:

Jelen rendelet kihirdetésének napja: 2020. augusztus ….

 Dr. Puskásné Dr. Szeghy Petra

 jegyző